7. Initiativer til at fremme biodiversitet 2024-2025 (Åben)
Tidl. politisk behandling
Forventet sagsgang
TM-U, ØK, BY
Lovgrundlag
SAGENS INDHOLD
Byrådet skal i denne sag tage stilling til en anlægsbevilling på 800.000 kr. til at fremme 
biodiversiteten i [adresse]. Der er i budget 2024-27 afsat 800.000 kr. i hhv. 
2024 og 2025 til tiltag for biodiversitet.
Byrådet skal samtidig tage stilling til forslag til ”Handleplan - Initiativer til fremme af biodiversitet 2024-2025”. 
Byrådet har 24. juni 2020 vedtaget Svenning Jacobsen – Vild med [adresse]. Med udgangspunkt i 
Biodiversitetsplanen fremsætter Teknik og Miljø hvert andet år forslag til en handlingsplan. Hvert andet år 
udarbejdes der også en evalueringsplan, som har til formål at evaluere de tiltag, der bliver igangsat i 
handleplanerne samt om muligt at evaluere på udviklingen i den generelle biodiversitet og naturtilstand i 
kommunen. 
Biodiversitetsplanen forpligter ikke borgere og erhverv til en indsats, men søger at inspirere til frivillige 
indsatser. Planen understøtter desuden kommunens egen drift af og planlægning for kommunale arealer 
ved at give et overblik over potentialet for forbedring af biodiversiteten.
”Forslag til Handleplan 2024-2025” samt ”Evaluering af Handleplan 2022-2023” er vedlagt som bilag. 
Handleplan 2024-2025 indeholder blandt andet forslag som:

Rydning af rød hestehov ved vandløb. Dette vil ske i samarbejde med lokalafdelingen af [adresse] 
Naturfredningsforening (DN).

Pulje til køb af potentielt værdifulde naturlokaliteter, der kan forbedres væsentligt og/eller vil øge 
naturkvaliteten i området væsentligt.

Pulje til igangsætning af græsningsprojekter til pleje og sikring af værdifuld natur.

Oprette et fortidsmindelaug og undersøge vores fortidsminder for arter og udføre efterfølgende 
naturforbedrende tiltag.

Regitze Bruun i de kommunale skove.

[adresse] og kampagne til virksomheder.
Evalueringen af handleplan 2022-2023 indbefatter bl.a.:

På [adresse] hjemmeside kan borgerne nu indmelde deres ”vilde” projekter. 21. marts 
2022 var der indmeldt 38 arealer fra haveejere, grundejerforeninger, landbrug osv. De private arealer 
udgjorde her ca. 10 ha. 17. januar 2024 var antallet af private indmeldinger øget med 55% til 74 
arealer, der nu udgør 15,5 ha i alt.

”Vild med Favrskov” ved administrationsbygningerne, der er lavet demonstrationsprojekt i Hammel.

Kampagne til haveejere. Forvaltningen lavede en konkurrence på Facebook, hvor borgerne kunne 
indsende fotos med biodiversitetsvenlige tiltag, som de selv har foretaget. Det blev et meget populært 
opslag, hvor op til 10.000 personer har set opslaget og over 1.700 personer har interageret.
[adresse]: EMN-2020-29706
Dok-ID: 3659466
Sagsbehandler: nyet
Teknik- og Miljøudvalget
6. marts 2024  16:00

Undersøgelse af udvalgte vandhuller for padder. I forbindelse med undersøgelserne er der fundet fem 
arter af padder samt flere sjældne arter af vandplanter, som ifølge Den Danske Rødliste har status som 
sårbar, fordi arterne er i risiko for at uddø.
VURDERING
Favrskov Kommune har siden 2007 arbejdet med naturbeskyttelse og biodiversitet både via det daglige 
myndighedsarbejde 
og 
gennem 
en 
lang 
række 
plejetiltag 
og 
naturgenopretningsprojekter. 
Biodiversitetsplanen er med til at synliggøre denne indsats og sikre, at ressourcerne anvendes, hvor de gør 
mest gavn.
 
Kommunen kan ikke løse opgaven med at standse tilbagegangen i biodiversiteten alene. Projekterne i 
handleplanen skal derfor være med til at inspirere borgere, virksomheder og foreninger til at gøre en indsats 
for biodiversiteten. Det er derfor en vigtig del af indsatsen i 2024 og 2025, at kommunen fortsætter 
formidlingsindsatsen via løbende informationskampagner, inspiration og hjælp til indsatser. Det er 
forvaltningens vurdering, at de samlede planlagte initiativer, der fremgår af handleplanen for 2024-2025, vil 
medvirke til den bedst mulige udmøntning af midlerne til forbedringen af biodiversiteten i kommunen.
ØKONOMI
Handleplanen er 2-årig og indeholder forslag for i alt 1,6 mio. kr. Der er i budget 2024 og 2025 afsat 800.000 
kr. årligt til tiltag for mere biodiversitet. Det foreslås, at der gives en anlægsbevilling på 800.000 kr. 
finansieret af det afsatte rådighedsbeløb i 2024 til tiltagene, der indgår i handleplanen. 
Forvaltningen er ikke kommet helt i mål med projekterne fra ”Handleplan 2022-2023”, hvorfor indsatsen 
forsætter i 2024-2025 via overførte anlægsmidler.
INDDRAGELSE
Forvaltningen søger løbende at inddrage relevante samarbejdspartnere i de enkelte projekter fx. Grønt 
Råd, Landsbyrådet, skolerne, naturinteresserede foreninger, grundejerforeningerne og institutionerne m.v. 
DN har desuden haft et udkast til handleplan 2024-2025 til gennemsyn og kommentering. DN har her stillet 
en række opklarende og uddybende spørgsmål, der ikke har ført til ændringer i forlaget, men som Teknik 
og Miljø har svaret på efterfølgende. DN og forvaltningen vil mødes i et opstartende samarbejdsmøde, når 
handleplanen er endelig godkendt.
Biodiversitetsplanen samt de tilknyttede godkendte handleplaner ligger offentligt tilgængelig på 
kommunens hjemmeside. 
Det er forvaltningens forventning på baggrund af den indledende dialog at få etableret et samarbejde med 
DN og Dansk Kulturarvsforening om at få dannet et fortidsmindelaug til gavn for biodiversiteten. Mange 
fortidsminder har et stort potentiale for høj biodiversitet og kan have en helt unik sammensætning af plante- 
og dyreliv, grundet en meget lang historik uden dyrkning eller anden jordbearbejdning. Rydning og pleje af 
fortidsmindernes mange arealer vil skabe mere lysåbne forhold og dermed forbedre biodiversiteten 
væsentligt. 
INDSTILLING
Direktøren for Teknik og Miljø indstiller til Byrådet:
1.
At der gives en anlægsbevilling på 800.000 kr. finansieret af det afsatte rådighedsbeløb i 2024 til 
handleplan og tiltag for biodiversitet 2024-2025.
2.
At forslag til ”Handleplan – Initiativer til fremme af biodiversitet 2024-2025” godkendes.
BESLUTNING
Teknik- og Miljøudvalget, 6. marts 2024: 
Fraværende: Ingen
Indstilles godkendt.
Bilag

Evaluering af initiativer til fremme af biodiversitet (Handleplan 2022-23) (3617208)

Forslag til Handleplan 2024-25 - initiativer til fremme af biodiversitet (2631513)
